User:ভাগৱত ধৰ্ম্ম

মহাপুৰুষীয়া ধৰ্ম্ম মানে কি ? সাধাৰণতে লৌকিক অৰ্থতে কৰা হয় মহাপুৰুষ শঙ্কৰদেৱে, মহাপুৰুষ মাধবদেৱে, দুয়োজনা মহাপুৰুষৰ ধৰ্ম্ম সেই কাৰণে মহাপুৰুষীয়া ধৰ্ম্ম | দামোদৰদেৱৰ ধৰ্ম্ম নহয় | সেইটো ভ্ৰান্ত ধাৰণা | এই ধাৰণাৰ কাৰণে কয় দামোদৰীয়া সকলৰ যিটো ধৰ্ম্ম সেই ধৰ্ম্ম মহাপুৰুষীয়া ধৰ্ম্ম নহয় | এইটো বিভেদকামী মনোভাৱৰ পৰা সৃষ্টি হোৱা কথা | সেই বুৰঞ্জী সত্য বুৰঞ্জী নহয় |সেই বুৰঞ্জী সুঅৰ্থযুক্ত বুৰঞ্জী নহয় | তেনেকুৱা ধৰণৰ বহুতো শব্দ পিছত যুগুত হৈছিল—আমি মহাপুৰুষৰ শব্দৰ দৰে প্ৰয়োগ কৰো | যেনে ‘বৰগীত’ শব্দতো | এইটোও মহাপুৰুষৰ যুগুত নাছিল | পিছত প্ৰয়োগ কৰিছিল | সেইদৰে অঙ্কীয়া নাট | এই নামটোও আমি পিছত প্ৰয়োগ কৰিছো | অঙ্ক শব্দটো মহাপুৰুষৰ দিনত নাছিল |” নেওগ দেৱৰ মতে --“মহাপুৰুষীয়া শব্দটো বিশেষ এটা অৰ্থত হয়টো হব পাৰে । মহাপুৰুষ মাধৱদেৱৰ নামঘোষাৰ বিশেষ এটা ঘোষাৰ পৰা লোৱা হৈছে, য’ত কোৱা হৈছে তোমাক কহিবো সেহি মাত্র । তাক শুনিবাৰ তুমি পাত্র ।। “মহাপুৰুষৰ সেৱক তুমি সম্প্ৰতি” বুলি মহাৰাজ পৰিক্ষীতক শুকে শুনায় । শুকে পৰিক্ষীতৰ আগত ভাগৱত কৈছিল । ভাগৱতৰ যি তত্ত্ব সি অতি গভীৰ তত্ত্ব---যিকোনো লোকে তাক বুজিব নোৱাৰে । যেয়ে সেয়ে তাৰ ৰসো নাপায় । এইটো ৰসৰ বস্তু । ৰস নাপালে তত্ত্বও বুজি নাপায় । গতিকে এই বস্তুটো তুমি পাবৰ যোগ্য--তুমি যদি এই বস্তুটো পোৱা তেনেহলে তুমি মহাপুৰুষৰ সেৱক হ’বা । মূল শব্দও আছিল সংস্কৃত ---‘মহাপৌৰুষিকো ভৱান্’ । ‘তদহং তেহভিধাষ্যামি মহাপৌৰুষিকো ভৱান্’ । মহাপৌৰুষিকো মানে হ’ল মহাপুৰুষীয়া”। বাপ চন্দ্ৰ মহন্ত দেৱৰ মতে--- “শ্ৰীমদ্ভাগৱত মহাপুৰাণৰো কেইবাটাও প্রসঙ্গত উপাস্যদেৱ বা ভগৱানক মহাপুৰুষ বোলা হৈছে । (২/১/১০, ১০/৪০/৪, ১১/৫/৩৩-৩৪)। একমাত্র এই মহাপুৰুষৰ উপাসনা কৰা হয় কাৰণে এই ধৰ্ম্মৰ নাম ‘মহাপুৰুষীয়া ধৰ্ম্ম’ হব পাৰে । পাছত নিজৰ গুৰু আৰু উপাস্যদেৱক অভিন্নৰূপে গ্রহণ কৰা শঙ্কৰদেৱৰ শিষ্যসকলে শঙ্কৰদেৱক ‘মহাপুৰুষ’ বোলাৰ আৰ্হিতে শঙ্কৰদেৱৰ পৰম্পৰাৰ পৰবৰ্ত্তী গুৰুকেইজনাকো নিজ নিজ শিষ্য পৰম্পৰাৰলোকে মহাপুৰুষ বুলিবলৈ ললে ।‘মহাপুৰুষীয়া ধৰ্ম্ম’ বুলিলে শঙ্কৰদেৱ প্রচাৰিত ধৰ্ম্মৰ সেই অংশটোকহে পাছত বুজোৱা হ’ল, যিটো অংশ মাধৱদেৱৰ সংগঠনৰ মাজেদি বিকশিত হৈছিল । সেইবাবে বৰ্ত্তমান দামোদৰদেৱ আৰু হৰিদেৱৰ পৰম্পৰাৰ লোকসকলে দামোদৰদেৱ আৰু হৰিদেৱক মহাপুৰুষ বোলে”।

✒️শিৱসাগৰৰ অঞ্জন সাধনীদাৰ বাপৰ পৰা সংগ্ৰহ